Студентхэм яхуозэ
ФокIадэм и 3-м Къэбэрдей-Балъкъэр къэрал мэкъумэш университетым и ректорымрэ еджапIэм и унафэщIхэмрэ яхуэзащ мы гъэм япэ курсым щIэтIысхьахэмрэ абыхэм я адэ-анэхэмрэ.
Ректор Апажэ Аслъэн
— ЕджапIэм и уна фэщIхэми егъэджакIуэхэми яхузэфIэкIыр ящIэнущ мыбы щывгъэкIуэну студент илъэсхэр фи гъащIэм гукъинэж дахэу къыхэ нэнымкIэ, щIэныгъэ куу къыватым къищынэмы щIауэ, зи еплъыкIэрэ зи гупсысэкIэрэ зиIэж цIыху нэс къыфхащIыкIынымкIэ, — захуигъэзащ ныбжьы щIэхэм КъБКъАУ-м и ректор Апажэ Аслъэн.
Ректорыр къызэхуэсахэм гъэ еджэгъуэщIэмкIэ ехъуэ хъуащ икIи къыхигъэщащ университетым и лэжьакIуэхэр адэ-анэхэм яхуэзэну сыт щыгъуи зэрыхьэзырыр, лъэныкъуитIми зыхуагъэувыжа мурадхэр зрагъэхъулIэнымкIэ апхуэдэ зэпыщIэныгъэр икъукIэ щхьэпэ зэрыхъунур.
Апажэм жиIащ Къэбэрдей-Балъкъэр къэрал мэкъумэш университетым ныбжьышхуэ имыIэми, лъабжьэ быдэ зэрызэригъэпэщар, езым и хабзэхэр иIэжу, зэманым декIуу адэкIи зэрызиужьыр. Апхуэдэу ар тепсэлъыхьащ университетым егъэдж э ныгъэ Iуэхур зэрыще кIуэ кIым, къэралым и мэкъу мэш еджапIэ нэхъыфIхэм зэрыхабжэм, абы зыIэригъэхьа ехъулIэныгъэхэм. АдэкIэ ректорым утыкум къришащ проректорхэр, деканхэр, IэнатIэ зэмылIэу жьыгъуэхэм я унафэщIхэр икIи дэтхэнэри къызэхуэ сахэм яригъэцIы хуащ.
ЗэIущIэр гуапэу екIуэкIащ. Ар гукъинэж ящищIащ Иуан Каринэ, ТхьэкIумащIэ Аслъэн, Дзэгъащтэ Анзор сымэ хэту къызэрагъэпэща концертым.
КIурашын Заремэ.
